34. ΒΑΣΙΛΙΚΟΝ ΔΙΑΤΑΓΜΑ υπ' αριθ. 178 της 17 Φεβρ. /3 Μαρτ. 1961 (ΦΕΚ Α'  25) Περί επεκτάσεως των διατάξεων της παρ. 2 του άρθρ. 14 του Ν.Δ. 3979/1959 και επί εκτελέσεως έργων οδοποιΐας, ων η δαπάνη βαρύνει τα οικεία Νομαρχιακά Ταμεία. Έχοντες υπ' όψιν: 1)την διάταξιν της παρ. 3 του άρθρ. 14 του  Ν.Δ. 3979/1959 "περί τροποποιήσεως ενίων διατάξεων του Α.Ν. 1731/1939 "περί αναγκαστικών απαλλοτριώσεων", 2)την υπ' αριθ. 23/18.1.1961 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, Οικονομικών και Δικαιοσύνης Υπουργών, απεφασίσαμεν και διατάσσομεν: Άρθρον μόνον.-Επεκτείνομεν τας διατάξεις της παρ. 2 του άρθρ. 14 του Ν.Δ. 3979/1959 "περί τροποποιήσεως ενίων διατάξεων του Α.Ν. 1731/1939 "περί αναγκαστικών απαλλοτριώσεων" και επί εκτελέσεως έργων δια την κατασκευήν, ανακαίνισιν και συντήρησιν των επαρχιακών οδών, ων η δαπάνη βαρύνει τα οικεία Νομαρχιακά Ταμεία, ως και προς εκτέλεσιν έργων δια την κατασκευήν, ανακαίνισιν και συντήρησιν δημοτικών ή κοινοτικών οδών, εφ όσον την δαπάνη αυτών ήθελον αναλάβει τα Νομαρχιακά Ταμεία, επιτρεπόμενου εις τον Υπουργόν των Εσωτερικών, όπως προβαίνη δια λογαριασμόν του Νομαρχιακού Ταμείου, μετά σύμφωνον γνώμην του Διοικητικού Συμβουλίου τούτου, εις την κατά συμφωνίαν μετά του δικαιούχου αγοράν των αναγκαιούντων ακινήτων. Εις τους αυτούς επί του Συντονισμού Οικονομικών και Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ 248,10(γ) 